Vážení rodičia, dňa 01.08.2021 nadobudnú účinnosť právne úpravy zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, podľa ktorého sa**ukončuje plošné poskytovanie dotácie na stavu**v ZŠ a poslednom ročníku MŠ.

**Dotácia bude naďalej poskytovaná:**

* 1. na dieťa, ktoré navštevuje MŠ alebo ZŠ a žije v domácnosti, ktorej sa poskytuje **pomoc v hmotnej núdzi**,
	2. na dieťa, ktoré navštevuje MŠ alebo ZŠ a žije v domácnosti, ktorej**príjem** je najviac **vo výške životného minima**,
	3. na dieťa, ktoré navštevuje posledný ročník MŠ alebo ZŠ a žije v domácnosti, v ktorej si ani jeden člen domácnosti **neuplatnil**na toto dieťa nárok na sumu **daňového zvýhodnenia na vyživované dieťa** (deti bez daňového bonusu), ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti podľa osobitného predpisu a preukázal túto skutočnosť žiadateľovi čestným vyhlásením.

Ak máte záujem v šk. roku 2021/2022 o dotáciu na stravu a spĺňate aspoň jednu z vyššie uvedených podmienok, treba priniesť **príslušné dokumenty** (k bodu 1. a 2.)**alebo čestné vyhlásenie**(k bodu 3.) do ZŠ – ekonomické oddelenie v termíne **od 26.7.2021** **do 2.8.2021 do 14:00 hod.**

Čestné vyhlásenie je možné si stiahnuť na webovej stránke školy pri ozname o dotácii na stravu.

 Mgr. Viera Kráľovičová

 riaditeľka školy